
C LICITATIUNI 


La 2 Octomvrie 1906 orele 10 a. m., se va tine licitatiune la Eforie 
pentru furnizarea a 60.000 kgr. ováz si 95.000 kgr. fán, necesare spita- 
lelor in exerciţiul 1906—1907. Garantia provizorie e de 5%; iar cea de- 
finitivă va fi de 10%/,. 

— Idem pentru închirierea pe termen de 3 ani, cu începere dela 26 
Octomvrie 1906 a apartamentului No. 2, etaj. II din Palatul Eforiei, Bu- 
levardul Elisabeta. 

Garanţie pentru admitere la licitaţie lei 300. 

= In ziua de 12 Octomvrie, pentru închirierea pe termen de 5 ani, 
cu începere dela 1 Aprilie 1907, a Hotelului Caraiman din Sinaia, cu 
dependinţele, mobilierul gi rufária. 

Garanţia pentru.admitere la licitaţie este de lei 10.000. 

= La 17 Octomvrie 1906. pentru legumele verzi si uscate necesare 
spitalelor în iarna 1906—1907. Concurenţii pot face oferte pentru toate 
spitalele sau pentru fiecare spital in parte. 

Garanţia provizorie de lei 1.00) pentru toate spitalele și de lei 500 pen- 
tru fiecare spital în parte, care rămâne definitivă după aprobarea li- 
citaţiei. 

Supra oferte si oferte condiţionate nu se primesc. 

Condiţiunile speciale, precum şi orice informafiuni se pot luă Ia Serv. 
Domenial, secţia Bunurilor, în zilele şi orele de lucru, inire orele 10—12 a.m. 

Licitaţiunele se vor tine in conformitate cu art. 72 —83 din legea com- 
tabilităţii generale a Statului. 


— edet —— 

Cuvántarea P. S. S- Episcopului Pimen al Dunării de jos. 


Congresul pentru înaintarea si răspândirea ştiinţelor a avut o sec- 
tiune intitulată - Biserica şi Cultul>. In această secţiune, în şedinţa dela 
13 Septemvrie 1906, P. S. S. Episcopul Dunării de Jos a rostit o in- 
teresantà cuvântare, pe care o dám aci în rezumat. 


P. S. Sa începe prin a demonstrà cá între teologie şi şti- 
intá nu există incompatibilitate. Un teolog trebue să cu- 
noască sistemele filozofice şi chiar pe cele materialiste, pen- 
iru ca la nevoe să poată să le combată. Dacă teologul s'ar 
sustrage de a cunoaşte sistemele filozofice, încetează de a 
fi omul ştiinţei. 

Astfel fiind, Biserica îşi are rost intr'un congres ştiinţific 

Continuând P. S. S. vorbeşte de raportul Bisericei cu po- 
porul si de îndatoririle preoţilor. In primul rând se întreabă: 
cum stă poporul nostru sub raportul religios şi moral. Pro- 
gresează ei sub conducerea preoţilor, ori nu ? 

Poporul dela ţară, zice oratorul, stă rău. El a început să 
fie altul decât il cunosteam noi. El nu mai merge la bise- 
rică. El a început să fie străin de obiceiurile strămoşeşti. 
Poporul nostru dela ţară a început să se deprindă cu lu- 
cruri cari nu-l duc la bine. El se dedă la pasiuni, ca de 
pildă alcoolismul, care tae rădăcinile vieţei. Sá ne întrebăm 
deci de ce nu vine ţăranul la biserică şi să faem ca'răul 

să se îndrepteze. Oare trebue să cerem concursul primari- 
lor ca să trimeată oamenii la biserică? Nu. Această datorie 
ne cade nouă. Ar trebui ca să îndeplinim slujbele biseri- 
cești nu mecaniceşte, ci in aşa mod ca să pătrundă în 
țăran sentimentul religios. Apoi e bine ca in biserică să se 
spună credincioşilor lucruri referitoare la viaţa zilnică. Tre- 
bue ca serviciul bisericesc să fie bine făcut şi explicat cre- 
dincioşilor. Intr'un cuvânt trebue să fim învățătorii popu- 
lari pe calea economică şi socială. Să deprindem pe ţăran 
cum să trăiască, cum să-şi cultive pământul. In modul a- 
cesta preotul va isbuti să fie iubit şi stimat de enoriaşi. 
Oare preotul găseşte teren favorabi! pentru îndeplinirea 
acestor lucruri? De sigur cá el va întâmpină multe greutăţi 
dar pentru aceasta misiunea pastorală a preotului va fi mai 
meritorie. Numai lucrând în modul acesta vom puteà fi ni- 
şte mentori ai poporului. 

Să trecem acum la preotul din oraş. 

Imbunătăţiri s'au realizat în soarta preoţilor de oraș, cu 
toate că s'ar mai puteă face şi altele. 

Insărcinările preotului dela oraş diferă de acelea ale pre- 
otului de sat. Preotul de oraş are înaintea sa oameni culti. 
El slujeşte în prezenţa oamenilor culti, în fine el are aface 
cu oameni culti. Pentru ca preotul de oraş să poată să-și 
păstreze poziţia, trebue ca, după ce ese din facultate, să 
muncească mai departe, pentru ca să poată să-şi îndepli- 
nească insárcinárile cu mai multă pricepere şi să se bucure 
de consideraţie in sfera oamenilor culti în care trebue să 
lucreze. 

Acum timpurile s'au schimbat. Acum şcoala s'a despărţit 
de biserică. Separaţiunea devine mai mare din zi în zi. A- 
ceasta e o cerinţă a timpului. Statul se însărcinează cu cul- 
tura laică a elevilor, lăsând cultura religioasi pe seama 
Bisericii. Biserica deci trebue să ştie să-şi facă datoria cu 
sfinţenie. Nu putem să considerăm separafiunea scoalei de 
biserică ca o nenorocire. Acesta, cum am spus, e curentul 
secolului. Deci trebue să ştim, prin cultura noastră, să în- 
călzim inimile elevilor incredinţaţi nouă. Pe de altă parte 
trebue ca profesorii de ştiinţe profane să nu caute a pune 
o prăpastie între religie şi ştiinţă, căci în modul acesta s'ar 
pregăti pentru viitor adevărate cataclisme sociale. După 
cum vedeţi, sarcina preotului de oraş e mare. 

Vorbind de profesorii de religiune, oratorul spune că ei 
trebue să se ocupe numai de catedra lor pentru ca astfel 
să fie mai competinţi. E incompatibilitate între calitatea de 
preot de păstorie şi aceea de profesor de religie. Preotul 
profesor de religie trebue să fie egal în tot cu ceilalţi pro- 
fesori ai şcoalei unde profesează şi să fie scutit de jnsárci- 
nările preotului de păstorie. 

In alte părţi, profesorii de religie strâng pe copii la şcoală 

Duminicile înainte de începerea slujbei şi le explică slujba 
ce va aveă loc. După terminare, elevii sunt readuşi la şcoală 
unde li se face o nouă prelegere timp de o oră. 

Trebue să ne dám noi, preoţii, toată silinta, ca să ne pu- 
nem la nivelul ştiinţei moderne, iar biblia s'o interpretăm 
după adevărata ei valoare ca pe o operă care nu e în con- 
trazicere, cu ştiinţa. 

Vom isbuti a ne ridică şi a ne îndeplini menirea numai 
prin ştiinţă şi prin muncă. In primul rând trebue să ştim 
să ne respectám unii pe alţiii. Să fim unul pentru toţi şi 
toţi pentru poporul pe care suntem chemaţi a-l păstori. 

Doresc ca preoţii noştri să-şi îndeplinească menirea în aşa 
chip ca să devie într'adevăr, după cuvintele Mântuitorului: 
«Lumina lumei». 


Cu această ocaziune P. S. S. a făcut şi următoarea propunere: 


«In urma dorințelor şi dezideratelor ce am avut onoarea 
de a exprimă onor. congres, secţia teologică, în şedinţa dela 
13 Septemvrie 1906, cu privire la activitatea pastorală şi di- 
dactică a preotului, propun ca în interesul unei mai îngri- 
jate educatiuni şi culturi religioase a elevilor de ambele 
sexe de curs secundar, profesorul de religiune, care conform 
legei trebue să fie preot, să aibă dreptul la acelaş salariu 
ca toţi profesorii dela celelalte catedre de ştiinţe dela acea 
şcoală. El nu va puteă ocupă şi poziţia de preot paroh sau 
ajutător la orice biserică, fie chiar particulară. 

Această propunere o fac pentru a-i da posibilitatea pro- 
fesorului de religie spre a se ocupă mai mult cu ştiinţa si 
pentru ca Duminicile şi sărbătorile să meargă cu toţi elevii 
la biserică, după ce mai întâiu în una din sălile şcoalei va 
face o disertaţie cu privire la serviciul bisericesc din acea 
zi. — Diaconii nu pot fi profesori.» 

Pimen al Dunării de jos. 
—— ii af de 


Casa macedoneană. 


Zilele trecute a fost la Expozitia Naţională o frumoasă sárbá- 
toare : inaugurarea casei româneşti macedonene. 

Societatea de cultură Macedo-Română din capitală a construit 
o casă în felul caselor românești din Macedonia. Ináuntru s'a 
expus diferite obiecte şi totografii reprezentând vederi din tinu- 
turile fraţilor noștri din Turcia. 

La inaugurarea aceasta au fost de [aţă foarte mulţi macedoneni, 
care locuesc in capitală; elevii de la scoalele din Saloni şi 
Bitolia (veniţi pentru câteva zile aci) şi câţiva elevi din şcoala 
românească din Sofia. 

S'au rostit cuvântări de către d-l doctor Leonte, d-l doctor Pucerea 
şi d-l doctor Istrate, comisarul general al Expoziţiei. 

Consresul corpului didactic. 


entru membrii corpului didactice cât şi pentru toate per- 
" soanele cari se interesează de mersul şcolilor noastre 
Ji au fost foarte însemnate zilele dela 8—12 Septemvrie 
eo a. c. in care s'a adunat Congresul corpului didactic din 
țară. 

Prima şedinţă s'a ţinut în Arenele Romane la Ex- 
poziţie sub preşedinţia d-lui D. Onciul, profesor universitar. 

După discursul de deschidere al d-lui M. Vlădescu, minis- 
trul cultelor şi instrucţiunii publice, urmară cuvântările 
d-lor Dr. Hurmuzeseu, profesor la Universitatea din Iaşi; D 
A. Teodoru, profesor secundar în Bucureşti ; G. Simionescu, 
institutor în Bucureşti și I. P. Arjoceanu, învăţător în Gorj. 

Fiecare a făcut istoricul unei ramure a învăţământului : 
universitar, secundar, primar urban, primar rural —şi au 
arătat cu deamánuntul desvoltarea lor în cursul celor 40 
de ani de domnie ai regelui Carol. 

Inainte de 4 se ridică şedinţa Congresul a adresat M. $. 
Regelui următoarea telegramă: 


Congresul membrilor corpului didactic al învățămăânlu- 
lui de toate gradele, întrunit în Arenele Romane ale Fi- 
poziției jubilare cu prilejul sărbătorirei celor 40 de ani de 
binecuvântală si glorioasă domnie a Majestăţei Voastre, 
depune la picioarele Tronului omagiile de credința nestra- 
mutată şi de adâncă recunoștință pentru M. V., care, Sire, 
ne-aji dat drept program al școalei române ca ea să fie 
un sanctuar al ştiinţei, al moralei şi al patriotismului. 

Condugi de această ţintă urdm M. V. ani mulţi şi feri- 
ciji, pentru fericirea şi mărirea Românilor. 

Să trăiţi, Sire! Trăiască M. S. Regina! Trdiiaseă Di- 
nastia ! Trăiască România ! 


In aceeaşi zi după amiază s'au adunat membrii congresu- 
lui în acelaş loc şi după câteva cântece corale ale corului 
din Sulina, au ascultat conferinţa d-lui Barbu Delavrancea, 
despre poezia populară română. D-sa a arătat însemnătatea 
poeziei poporului, a explicat modul cum ea se formează şi 
a terminat îndemnând pe tineri să citească poeziile acestea, 
oglinda cea mai vie a sufletului poporului. 

Studiind poezia poporului, veţi inváfà să vă iubiţi limba 
— spune d-sa — veţi înţelege şi veţi crește, căci veţi plecă 
dela tulpina seculară care îmbrățișează în întreagă splen- 
doare tot neamul românesc. 

Şedinţa s'a încheiat prin câteva exerciţii militare însoţite 
de cântece executate de o companie de mici dorobanţi. 

In ziua de 9 Septemvrie, dimineaţa, s'au adunat deosebit 
in secţiuni membrii corpului didactic în diferite şcoli din 
oras. S'au discutat anumite chestiuni precum activitatea ex- 
tra-şcolară a corpului didactic, noile probleme ale inváfá- 
mântului secundar şi primar, etc. 

După prânz s'au adunat împreună membrii Congresului 
si au ascultat rapoartele d-lor: C. Meisner, despre şcoalele 
normale; |. Poenaru despre şcoalele veterinare şi ale d-nelor 
Bârsescu despre scoalele profesionale si Elena Dumitrescu 
despre şcoaleie de menaj. 

Tot în secţiuni au lucrat membrii Congresului în ziua de 
10 Septemvrie, adunându-se deosebit: învățătorii sub presi- 
dentia d-lui L. Arjoceanu ; institutorii sub preşidenţia d-lui 
A. Sinişteanu; profesorii secundari sub preşidenţia d-lui 
Marin Dimitrescu. 


In ziua de 11 Septemvrie s'au adunat împreună membrii 
corpului didactic în sala Ateneului sub preşidenţia d-lui 1. 
Bianu, ca să discute chestiunea următoare: cooperarea tu- 
turor gradelor şi ramurilor de învăţământ pentru ridicarea 
nivelului material, intelectual şi moral al poporului român 

D-l D. A. Teodoru a rezumat părerile coprinse în diferi- 
tele memorii ce s'au trimes de către membrii învăţământului 
şi a arătat cât de important este rolul pe care-l poate aveà 
şi învățătorul in sat cát şi institutorul şi profesorul în oras; 
apoi cât de numeroase şi variate sunt problemele cu cari 
ei pot şi trebue să se ocupe pentru a-şi îndeplini misiunea 
de învăţători şi educatori ai neamului. 

[n aceeaşi şedinţă s'au făcut diferite propuneri şi s'au 
vostit diferite cuvântări dintre cari menţionăm pe a d-lui 
Stănescu, învăţător, şi a d-lui Mehedinţi, profesor la Univer- 
sitatea din Bucureşti. D-l Mehedinţi studiază în detaliu 
chestiunea autonomiei corpului didactic. 

Şedinţa se închee prin frumoasa şi patriotica cuvântare 
a d-lui I. Kalinderu, Preşedintele Academiei Române (1). 

Ultima şedinţă a Congresului a fost în ziua de 12 Sep- 
teinvrie sub preşidenţia părintelui C. Nazarie, profesor la 
facultatea de teologie. Aceasta a fost o sedinfá intimá in 
care s'a discutat despre situaţia materială a corpului di- 
daetic. 


La judecătorie. 


Preşedintele către osândit: 
— Mai ai ceva de adăogat ? 
— Nu, dar vá rog să termina(i mai curând, căcia bătut 
12 şi aşi vrea să fiu la penitenciar pentru dejun. 
—Wsn o FOE 


(1) Am publicat-o in No. 51 in întregul ei această cuvântare. 

Cum s'a desvoltat cultura pământului in România. 
Câteva cifre (1). 


In 1862 întinderea „totală a pământurilor cultivate eră de 
2.190.100 hectare (din care porumbul ocupă 962.400 he, iar ra- 
pita 8.700 he.); in 1905 a ajuns la 5.287.971 he. (din care porum- 
bul ocupă 1.975.761, însă si grâul 1.958. 250 he, iar mai puţin 
decât toate hrişea i 095 he. rapița s'a ridicat in acest timp la 
251.584 he.) 

Din suprafața totală a României (cu Basarabia) în 1860, care 
erà de 12.529.700 he., se ocupau cu arături, fânețe, păşuni şi vii 
6.689.190 he. Din suprafața actuală (cu Dobrogea) de 13.135.300 
he., pentru aceleaşi scopuri e ocupată o suprafață de 7.637.970. 

In 1862 întinderea cultivată cu cereale reprezentà 33,5 la sută 
din totalul culturii; în 1905 reprezentă 82,19 la sută. 

Dintre diferitele cereale, sporul pentru grâu e de 130,2"/;; pen- 
tru porumb 115,8°%; pentru secară 158%; pentru orz 119,1*/,;pen- 
tru ovaz 524,7%; pentru rapiță 22540. Cultura meiului a scăzut 
cu 6%, din ce eră la 1862. 

Poporatia ţării a crescut între anii 1862—1903 dela 4.019.000 
la 6.196.000, adică cu 541700: 

Numărul agricultorilor in 1903 a fost de 934.631; din aceştia 
3.727 agricultori mari, iar 930.904 mici. 

Totalul venitului funciar impus în 1905 a fost de 223.039.782 lei. 

Cultura direct prin proprietarul mare a scăzut. Venitul pro- 

rietátilor cultivate de proprietari a fost in 1001/2 de 50.083.308 
ei; iar în 1905 scade la 49.774.634 lei;- pe când venitul propri- 
etăţilor arendate eră în 1901—902 de 54.076:455 lei şi a ajuns în 
1905 la 61.332.963 lei. 

Venitul fonciar al proprietăților proprietarilor domiciliati in 
străinătate reprezentà în anul 1901—902 suma de 3.957.783 lei, 
iar in 1905 se urcá la 4.476.930 lei. 
de Meo 


Vindecarea táciunelui la pomi. — Dacă pomii roditori au 
lăciune, ceeace se vede ușor după coajă, se tae din coajă 
partea uscată, şi se taie puţin şi din partea sănătoasă. Se 
depărtează pe cát cu putință lemnul nesdnátos cu cuțitul 
sau cu o daltă, şi se unge rana cu o alifie făcută din pă- 
cură şi untură de por, în părţi egale. Această alifie se 
aplică caldă pe rană, cu o pensulă, agà ca să o acopere 
de tot. In felul acesta s'au vindecat foarte mulți pomi, chiar 
dacă rămăsese numai o singură parte sănătoasă din ei. In 
câțiva ani coaja crește la loe. Câte odată în anul d'intüiw 
se formează v băşică, în care este apă (sevà de pom). Acea 
bășied trebue spartă, așă ca păcura så se lipească iarăși 
de lemn. 


————— 2 D — — 


(1) După datele d-lui S. Radianu din «Trecutul şi prezentul agricul- 
turii române.» 

30 August la sate. 


In ziua de 30 August, d-l Ion M. Iliescu, dirigintele şeoa- 
lei din com. Poroschia, jud. Teleorman, şcoală fundată de d-l 
general C. Poenaru, a organizat o frumoasă serbare la şcoală 
iar în urmă împreună cu copiiia mers la locuinţa d-lui ge- 
neral C. Poenaru în faţa căruia a rostit următoarele: 


Venerate D-le Generai, 


Astăzi fiind o zi mare pentru d-v. și neamul românesc, cu de- 
osebit respect viu înaintea d-v. în calitate de conducător al 
şcoalei fondată de d-voastră, pentru a vă prezentă în numele 
tinerei generatiuni, viitorii soldati ai Tronului Regal de mái- 
ne, expresiunea adâncei noastre recunostinti si veneratiuni ce 
và păstrăm, ca unul ce ati contribuit mai mult ca oricare 
bun român la glorificarea zilei de 30 August 1877, ca comandant 
al Regimentului 8 de linie din care fáceà parte Batalionul I, 
condus de bravul căpitan Valter Mărăcineanu, eroul dela Griviţa. 

In această zi scumpă oricărui bun român, se împlinesc 29 de 
ani de când d-v. alături de M. S. Regele, Seumpul nostru Su- 
veran, nu auziati în focul luptei decât strigăte de: ura! înainte! 
ura! copii tot înainte! si prin foc, prin spăngi, prin gloanţe, 
prin mii de baionete, aţi luptat ca eroii din basme, conducând 
pe părinţii noştri, până ce au ajuns sus la parapete, iar când 
au înfipt tricolorul románese pe vajnica redută Domnitorul a 
exclamat: «A noastră-i biruinţa !»; iar Impáratul rusesc «Al vos- 
tru e onorul». Prin aceasta, existenţa României de azi, care își 
serbează în acest an cu slăvită cinste, jubileul de 40 de ani 
de Domnie glorioasă a unui Vlăstar din vechea familie a Ho- 
henzolernilor, a fost asigurată. 

Lui i-a fost dat de Pronia cerească, să se nască la izvoarele 
bătrânului Danubiu, pentru ca la gurile lui să întărească cu sa- 
bia în mână neamul românesc. 

După luarea Griviței şi Plevnei, care au făurit Regatul Ro- 
mán, M. S. şi-a îndreptat gândul la ridicarea şcoalei şi bisericii, 
care sunt cele 2 fiice gemene ale progresului si naţionalismului ; 
iar d-v. cu deosebită cinste L-aţi urmărit, când ca ministru, când 
ca devotat al Tronului, prin faptul că d-v. ati fondat si intreti- 
neti în întregime această școală, unde se plámádeste soldatul de 
mâine cu dragoste nețărmurită către Dinastie şi veneratiune 
către oamenii mari ai Tárei noastre, şi prin clădirea frumoa- 
sei biserici pe care o ziditi tot în această comună si care nu 
poate fi întrecută nici în stil, nici în ornament, de nici una din 
bisericile satelor noastre. 

Pentru îndeplinirea acestor progrese, sunteţi ajutat de o inimă 
nobilă şi curată a d-nei Maria Poenaru, scumpa d-v. soţie, care 

Sooala din comuna Poroschia. 


fondată de d-l General C. Poenaru. 

ca Doamnă de onoare a M. S. Reginei şi membră a societăţii 
'Țesătoarea, protege costumul naţional şi creșterea viermilor de 
mătase în această comună, aprobând a se crește şi de elevele din 
şcoală. Demnă urmagá a lui Petrache Poenaru, a cărui memo- 
rie este eternizată prin şcoala ce-i poartă numele în Capitala Re- 
gatului şi care după cum spune d-l Ion Kalinderu este primul 
bărbat de Stat, care ca sfetnic de aproape a lui Barbu Ştirbei 
la 1849 a stăruit si scris cum să se cultive sistematic viermii de 
mătase în ţara românească. 

Pentru marile fapte săvârşite acum 29 de ani,la care d-v. aţi 
luat parte activă, tara întreagă este azi în sărbătoare si aduce 
în biserici prin Tedeumuri, mulţumiri lui Dumnezeu pentru aju- 
torul ce a dat atunci. 

Să trăiţi, venerate d-le General cu scumpa d-v. soţie, pentru 
binele acestei comuni, care va propăși grabnic prin puternicul 
sprijin ce dati scoalei. 

Tráiascá M. S. Regele Carol I! e 

Trăiască M. S. Regina Elisabeta, pentru fericirea neamului 
Românesc ! 


CUT AER i 
ar dpm 


Cursurile de adulți. 


In țara noastră principiul obligativitátii învățământului 
primar s'a înscris întâia dată în legea din 1864 şi curând 
după aceea, in 1866, prin îndemnul dat de tânăra Societate 
pentru învățătura poporului român s'au început cursuri de 
adulţi. Acestea erau o completare necesară a instrucției pri- 
mare, adică erau menite să întreţină cunoştinţele căpătate 
de aceia pe cari împrejurările nu-i îngăduiau să înveţe în 
altă şcoală în urma celei primare. Ele erau încă un chip 
de a repară într'o mică măsură întârzierea acelora pe cari 
nu-i ajungeă impunerea obligativităţii, fiind trecuţi de vâr- 
stă şi cari, negreşit, voiau să profite de binefacerile învă- 
fáturii. 

Cursurile de adulti de atunci incoace au trecut prin multe 
faze; aci au prosperat, aci au lâncezit. Acum se află prevá- 
zute in lege, si statul ca si comunele dau tot sprijinul pen- 
tru ca lucrarea institutorilor si învăţătorilor să fie incoro- 
natá de succes $i încurajează si întreprinderile particulare, 
cari — măcar cá rare — nu lipsesc în ţară. 

La un lucru trebue să ne gândim însă pentru ca rezul- 
tatele școlilor de adulti să fie trainice : la biblioteci populare 
cu cărţi anume scrise pe înţelesul sătenilor. 

Cărţi de acestea avem puţine. Si observând lucrul, d! 
Petru G. Ştefănescu din Dobromir, serie în Revista Asoci- 
ației îndățătorilor şi institutorilor (No. pe August) un ar- 
ticol în care face următoarea propunere: 

Pentrucă cursurile complimentare vatămă,iar scoalele de a- 
dulti — din cauza proastei înzestrări a bibliotecilor populare — 
n'au dat rezultatele cari să mulţumească pe cei ce le-au astep- 
tat, socotesc nemerit ca ele să fie desfiinţate si înlocuite cu un 
«curs facultativ». 

Vom aveà în aceste cursuri, laolaltă, pe săteanul adult și pe 
absolventul şcoalei primare; vom vedeà cu mulţumire pe tată 
alăturea de fiu. Vom puteă utilizà apoi pe absolvent, în preda- 
rea celor mai elementare cunoștinţi, arătând în chip plin de lu- 
mină, sătenilor, rezultatele minunate, foloasele incomparabile ce 
le dă şcoala primară, mărindu-le prin aceasta interesul pentru 
acest templu de cultură, în colțurile depărtate ale tárei. Vom 
putea injghebà coruri cu adulţii, prin ajutorul absolvenţilor; 
vom puteă citi împreună din cărţile bibliotecei populare cari 
plac si folosesc. 

Aceste cursuri să fie dotate de comună si judeţ, cu aparate 
gimnastice, cu câteva arme de tragere în ţintă, cu o scenă pen- 
tru teatrul popular, pentrucă aci «a educă trebue să ne preo- 
cupe mai mult decât a instrui.» 


Chestiunea organizării cursurilor de adulţi socotesc că se 
cade a fi discutată mai pe larg. 


e, ri Afar A. 


Jnsemnátatea muzicei în educație. 


Vorbiam in numărul trecut despre corurile de săteni si 
propuneam ca micile coruri ce se formează de învățător 
cu școlarii să se păstreze după ce copiii termină școală. 

Spuneam tot acolo că există si la noi asemenea incer- 
cări. Viu acum să completez informația dată şi să preci- 
zez că la serbările date de corurile fraților de peste munți 
au luat parte si trei coruri sátenesti din țară. Unul din ele 
eră din comuna Breaza (Prahova). As dori ca aceia din 
cititorii noştrii cari știu anume localitățile de unde venise 
celelalte două coruri să ne comunice ; ar fi bine să nise 
aducă la cunoștință și dacă mai există în alte sate asemenea 
coruri bine organizate. Cred că ar fi timpul să. insistăm și 
să facem o propagandă activă pentru ideea aceasta. 

Socotesc că propaganda noastră nu va găsi un teren 
neprielnic, căci mulți învățători au susținut în diferite ocazii 
aceleași idei si unii au încercat a traduce ideca lor în faptă. 
Mă voiu sprijini acum pe un articol recent al d-lui Gh. 
Andrei, dirigintele școalei Suhărău, care publică în «Revista 
poporului român» din Dorohoiu (numărul pe August) un 
articol destinat a arătă importanța muzicei in educaţie. 

D-sa aduce exemple cá si asupra animalelor are influ- 
entá muzica, iar pentru educaţia copiilor «muzica e o ar- 
mă atât de puternică încât e o crimă a nu o intrebuinfà». 

Cu învățători animați de asemenea convingeri, isbânda 
este sigură. 

Să nu ne închipuim însă că, dacă este sigură această 
isbândă, este și apropiată. Nu; — greutăți mari se întățișează 
și asupra lor vom vorbi în numerele viitoare. 

Radu. 
—— — Eee 


MORSA 


M 
Ga uitati- vá la ea, cum stă imbufnatá urcatá 

„(e) pe stâncă, cu dinţii cei lungi cari i-atârnă 

457-4 în jos— de par'că ar fi un betiv gros cu mus- 

“9 tăţile căzute pe oală, cum se zice. Morsele 

şi focele au totdeauna mulți admiratori în 
grădinile zoologice. Pavilioanele lor, cari sunt tot- 
deauna prevăzute cu un basen destul de încăpă- 
tor, sunt; toată ziua înconjurate de curioşi. Aci morsa 
e cu tot trupul sub apă ori d'abia îi vezi botul ori 
spinarea afară, aci o vezi esind d'asupra cu mare 
sgomot si pufuind ca un bivol Mai ales vara o duc 
greu, fiindcă de felul lor animalele acestea trăese 
prin mările îngheţate. 

Morsa e o dihanie ciudată, cu capul ca de câine 
— dar un câine uriaş — eu trupul ca de bivol, cu 
picioare látàrete cari servesc la innotat. 

Zic cu drept că le este capul ca de câine uriaş, 
căci lungimea unui animal de parte bărbătească e 
de 3—4 metri. Mai seamănă cu câinii şi la glas; 
căci latră aproape ca si aceștia. 

Doi dinţi es din gură ca dinţii elefantului, dar 
sunt îndreptaţi în jos. 

Morsele tráese în grupe numeroase. Partea fe- 
meiască naște pe an câte un puiu. 

Ele se hrănesc mai ales cu scoici, pe cari le ri- 
dică din nisip, le desfac și mănâncă partea cea moale. 

Vânătoarea de morse e primejdioasă, căci se re- 
ped asupra luntrilor si le răstoarnă; totuşi locui- 

torii din ţările friguroase înfruntă aceste primejdii 
fiindcă scot din trupul morselor multă untură, vând 


Morsá. 


E ur 


pielea şi dinţii, cari au însă preţ mai mie decât ai 
elefanților. j 

Morsa e un soiu de animale pe care naturalistii îl 
consideră pe cale de dispariţie. 


A ETEF 


Comitetul pentru înfiinţarea unei biblioteci populare pe lângă 
şcoala de báeti din Câmpina, compus din: 

Preşedinte, B. P. Hășdau. 

Membri: I. T. Ionescu, primrul orașului Câmpina. — Dr. S. 
Aisinman şi L. Winkler, directorii societăței «Steaua Română». — 
G. Ștefănescu, exploatator de petrol si fost primar.— H. F. Braun 
şi inginer C. Mircea, directorii socintátei « Càmpina-Moreni». — 
Dr. N. Ruban. — Avocatul G. Dumitrescu şi C. R. Dárbádcioru, 
cel d'intáiu jurisconsult, şi cel de al doilea inginer șef la 
soc. «Steaua Română». — D. Stefünescu, judecătorul de pace, al 
pl. Prahovei. — Ing. G. Ciobanu, preşedintele Uniunei maestrilor 
sondori. — Inginer sondor P. H. Paul si directorul şcoalei de 
băeţi An. Scripcă, casier si bibliotecar, 
fac un călduros apel la librarii, editorii şiautorii din ţară, ca-să 
dăruească bibliotecei : cărţi, reviste etc. care ar pntea ajuta la 
luminarea multimei din acest centru al, industriei petrolitere. 

Toate cărţile pe cari d-nii librari, autori, editori si voitori de 
bine, ar voi să le dea pentru această bibliotecă, sunt rugaţi să 
le trimită Administrației revistei noastre str. Mântuleasa, 
No. 9, Bucureşti, pe care comitetul de mai sus, a insárcinat-o 
cu strângerea cărţilor ce se vor dărui. 

Consresul internaţional de literatură și artă. 


In ziua de 8 Septemvrie sa deschis în Bucureşti congresul 
international de literatură si artă. Şedinţele s'au ţinut în Palatul 
Ateneului. 

Au luat parte, pe lângă multi scriitori si artisti ai nostri si 
un insemnat numár de scriitori streini, cu deosebire din Franta 
si Germania. 

Cuvántüri interesante sa ţinut de multi membri ai acestui 
congres, discutándu-se mai ales cum trebue să se proteagá drep- 
turile proprietăţii literare si artistice. S'a hotárit ca şi România 
să participe la conventiunea internatioalá dela Berna care stabile 
ste principiile acestei protectiuni si la care s'au invoit mai toate 
statele Europei. 

Cu prilejul adestui congres a venit in Capitală si d-l Camille 
Flammarion, un mare scriitor din Franţa care eră cunoscut şi la 
noi prin scrierile sale despre Astronomie, dintre care unele sau 
tradus în româneşte. 


x AERO 


Costume femeeşti vechi. 

ZEN l 
GN äm în numărul acesta două chipuri reprezen- 

P tánd costumele purtate de Doamnele si Dom- 
A nițele române în secolul XV si în al XVI. La 

(4 noi sunt puține studii asupra amánuntelor de 
acest fel. Ele sunt foarte interesante, dar greu de 
făcut, pentrucă cer multă pierdere de vreme. Odo- 
bescu, în articolul său în care descrià vizita la må- 
năstirea Snagov (pe la 1862—63) se plângea cá nu 
sunt isvoare directe pentru a găsi «modelul si ti- 
purile gratioaselor podoabe eu cari elegantele noa- 
stre Domniţe si Jupánite din secolii trecuţi veneau 
în ajutorul grafiei lor firești» si cercetătorul e ne- 
voit să se mărginească la foi de zestre, la hrisoave, 
la portrete de biserici aspre şi înnegrite de vreme. 

O încercare de reconstruire a costumelor nostre 
temeeşti vechi a făcut d-na Ella Savopol, care a 
lucrat o serie de păpuşi mari cât omul, puse 
intr'un dulap special la Palatul Artelor la Expozi- 
tie. D-sa a publicat şi o broşură cu chipurile aces- 
tor păpuşi. 


"MMM 


0I'B9 


Costum din Moldova, veacul XV. 


Costume de Doamne din trecut 


—— 


Costum din Muntenia, veacul XVI. 

Gravurile din numărul de faţă reprezintă, pri- 
mul un costum de Doamnă din secolul XV din Mol- 
dova, al doilea iarăşi un câstum de Doamnă din 
sec. AVI din Muntenia. 

Amândouă ne arată că pe vremea aceea costu- 
mele femeesti ale femeilor bogate erau foarte scumpe 
şi ineáreate şi grele. Ele cuprindeau o rochie şi o 
mantie. Rochia eră lungă. Mantia puteă să fie ori 
scurtă ori lungă. Podoabe preţioase de galoane de 
aur, de bráe si eu pietre scumpe, de paftale, dă- 
deau înfățișarea de mare bogăţie acestor costume: 


Pa 


O Cronica Săptămânii. | C 


Cántáretii români din Sibiu la București. 

Zilele din urmă a sosit în Capitală reuniunea română de mu- 
zică din Sibiu, cu un număr de 159 cântăreţi. Dânşii au fost 
primiţi în gara de Nord de soc. corală «Carmen» şi de un pu- 
blic numeros. 

Au dat două concerte cari au izbutit de minune, precum 
şi un sir de câtava reprezentări ale piesei «Mog Ciocárlan» ope- 
retă, a cărei muzică este scrisă de d-l Cavaler Flondor din Buco- 
vină. La întoarcerea spre Sibiu, cântăreții sau oprit si la Cra- 
iova unde au dat un concert cu isbândă deplină. 

Această societate e întemeiată în 1878 de către mai mulți 
funcţionari, advocati, ziariști, comercianţi. In primii 25 de ani 
ai existenţii sale a dat 66 de concerte, in cari a executat 214 
bucăţi româneşti. Numărul societarilor eră în 1878 de 69; iar 
în 1904 s'a ridicat la 528. 

Congresul mediciler. 

Medicii din ţară s'au strâns şi anul acesta în congres, la Bu- 
curesti, spre a desbate chestiuni privitoare la propășirea higie- 
nii şi a medicinii, şi la sănătatea populaţiei ţării. 

Acest congres s'a deschis la 16 Septemvrie în sala Ateneului 
Român, prin cuvântarea d-lui Dr. general Teodori. In cuvânta- 
rea sa a arătat cât de mult a înaintat ştiinţa medicală în tim- 
pul celor 10 de ani de domnie ai M. S. Regelui si a dat ca pildă 
în această privinţă numeroasele aşezăminte pentru îngrijirea 
bolnavilor şi rezultatele frumoase ale medicinii la noi. A vorbit 
apoi d-l ministru al Instrucțiunii, care a lăudat lucrările corpu- 
lui doftoricese din ţară. 

La deschiderea congresului va trimes si următoarea telegra- 
mă M. Sale Regelui: 

«Congresul general al medicilor din ţară, întrunindu-se azi 

in ședință solemnă, roagă respectos pe M. Voastră, ca protecto- 
rul a tot ce este progres si bine în patria noastră, să bine- 
voiască a primi expresiunea întregului său devotament si a sin- 
.cerii sale admirafiuni si iubiri pentru Augustul şi bunul său 
Suveran», 

Congresul a ţinut trei zile, în care timp s'au desbătut chesti- 
uni privitoare la: apa de băut, oftica, pelagra, dizenteria (iegi- 
rea cu sânge), angina difterică, ete. 

Cuvântarea de închidere a rostit-o d-l Dr. Máldáráseu, care 
a anunţat că viitorul congres se va ţine peste doi ani la Iași. 


Români din ţinutul Făgăraşului la Buouresti., 


Sâmbătă 16 Septemvrie au sosit în Capitală şi 400 de Români 
din ţinutul Făgărașului, în frunte cu preoţii si învățătorii lor. 

Ei au fost întâmpinați in gara de Nord de un numeros pu- 
blie si salutati eu imnul: «Deşteaptă-te Române !» cântat de mu- 
zica militară. S'au rostit mai multe cuvântări de bunăvenire la 
cari au răspuns d-l Dr. Turcu şi P. S. Vicarul Iacob Macovei, 
conducătorii escursionistilor. Acesta din urmă a zis între altele: 
«Fost-au vremuri când lumina venià dela Apus. A venit însă 
timpul ca soarele culturii româneşti să răsară de acolo de 
unde trebue să răsară : din Capitala ţării românești. La acest 
soare am venit si noi să ne încălzim si să ne ofelim în lupta 
ce o ducem pentru păstrarea naţionalităţii si a limbei noastre 
strămoşeşti”. " 

Corul societăţii Hora a salutat pe fraţii nostri ardeleni cân- 
tând câteva coruri. 

Excursioniștii, cu muzica ţăranilor din Tohanul vechiu în 
frunte, au străbătut stradele în uralele mulţimii, până la biserica 
sf. Gheorghe Nou. Acolo s'a oficiat un serviciu religios de către 
P. S. Arhiereul Calist. 

Oaspetii au vizitat Expoziţia Naţională, clădirile de seamă din 
Capitală şi au făcut şi o călătorie la Constanţa, unde au fost 
bine primiţi, 

Din gazetele de peste munți. 

In gazeta «Foaia Poporului» din Sibiu s'a publicat in numá- 
rul din. 10 Septemvrie e. o dare de seamă amănunţită a excur- 
siunii în România a celor aproape 1800 cântăreţi din Ardeal, 
Banat, Bucovina şi România, cari au vizitat Capitala ţării între 
26—31 August a. c."Intre altele se spune că: «primirea căldu- 
voasă si însufleţită a corurilor au dat serbărilor cari s'au ţinut, 
un caracter de o mare manifestare culturală a tuturor Româ- 
nilor. S'a văzut si s'a arătat lumii că desi Românii de peste ho- 
tare atârnă politicește de diferite stăpâniri şi locuese în ţări de- 
osebite, în privinţa limbii, obiceiurilor și a culturii naţionale, 
una şi nedespártiti sunt: un neam în care bate acelaș suflet». 

Societate economică la Dorohoiu. 


In orașul Dorohoiu s'a înfiinţat o societate numită: «Lumină- 
torii poporului român», care la rândul ei a înfiinţat soc. coope- 
rativă: Librăria «Solidaritatea». 

Societatea are de scop ridicarea comerţului şi a industriei na- 
tionale, intrate astăzi pe mâini străine. Ea a înfiinţat deocam- 
dată o librărie, iar când mijloacele vor îngădui se va înfiinţă 
o tipografie cu legătorie de cărţi. 

In librărie, pe lângă cărți se vor primì în depozit obiectele 
lucrate de elevii şcoalelor primare, de învăţători si învăţătoare, 
precum şi obiecte de industria casnică a sătenilor. 

Capitalul social este deocamdată de 25.000 lei, împărţit în 1000 
acţiuni a 25 lei una. Societatea numără până acum 300 membri 
în sânul ei. 

Ne creşte inima când auzim vorbindu-se de asemenea intre- 
prinderi folositoare. Urând isbândă desăvâr:ită, să sperăm că 
şi în alte părți se va începe cu temeiu asemenea mişcare de laudă. 


— Moe OT ee 


F 


Casa centralá a báncilor populare a trimis o circulará pre- 
sedintilor băncilor populare prin care îi sfátueste a îndemnă pe 
săteni, să depună -în acest an, când s'au făcut recolta bogate, 
cât mai multe sume la băncile populare. 

Cu modul acesta se va spori capitalul băncilor populare, iar 
pe de altă parte ţăranii vor economisi cu folos prisosul mun- 
cii lor. 


* 


[1 * 

Pe lângă şcoala română din Salonic, ministerul instructiunei 

a hotărit înfiinţarea unor ateliere de croitorie si de tesátorie. 
* 
* * 

La 15 Octomvrie, toti preotii eparhiei Dunárei de Jos se vor 
întruni la conferințele generale pastorale. Aceste conferinţe se 
vor tine în capitalele județelor eparhiei si vor fi prezidate de 
protopopi. 

P. S. S. Episcopul Pimen va prezidă conferințele din Dobrogea. 

» 
k a , 

M. S. Regele a iscălit decretul prin care ministerul dome- 
niilor e autorizat să deasuma de 50.000 lei societăţii de incu- 
rajare pentru îmbunătăţirea rasei cailor din România, ca să se 
dea premii pentru marile alergări internationale, ce sau orga- 
nizat în această toamnă pe hipodromul dela Băneasa. 


Monetele de nikel de 10 bani, negáurite, vor fi primite până 
la 30 Septemvrie 1906 inclusiv, la toate Casele Statului, fie in 
plăţi, fie în schimb, fără nici un scăzământ. 

Tot de odată, ministerul dă un termen până la această dată 
de 30 Septemvrie 1906 inclusiv posesorilor de monede de nikel 
de 5 bani negăurite, spre a le da la casele Statului ca plăţi 
sau schimb, fără nici un scăzământ. 

După aceste termene, monedele de nikel de 10 şi de 5 bani 
negáurite nu va mai puteà fi intrebuintate. 

Retragerea din circulatiune a monedelor de nikel de 20 bani 
negáurite se va face mai tárziu. 


» ka 

Iată rezultatul mulgerii oilor pe rase, dela oeria statului dela Anadal- 
chioi (Constanţa) în luna Iunie 1906: 

Frizá-Tigae, media pe zi 0.715 gr. de oaie; Merinos-Tigae, idem 0.579 
de oaie; Southdown-Tigae-albá, idem 0.510 gr. de oaie ; Merinos Spancă, 
idem 0.478 gr. de oaie; Merinos, idem 0.415 gr. de oaie; Southdown- 
Tigae-neagrá, idem 0.364 gr. de oaie. 


E PL D e 


Braga. 


Braga, care este bere de mei, ca să fie bună de băut, răcoritoare, 
trebue să fie făcută și păstrată cu multă curăţenie. 

Să se intrebuinteze numai apă curată, vasele să se ție acoperite, 

Braga să fie proaspătă, să nu facă mucegaiu. 

Să nu se îndulcească cu zaharină, 

Să nu i se adauge acid salicilic. 

Răcirea brăgei să nu să facă cu ghiaţă pusă d'areptul in bragá. 
Pentru vară, trebue ca doniţele cu bragă să aibă două rânduri 
de pereţi, numai între cari să se puie ghiatá de răcit. 

Braga bună, adică bine preparată şi păstrată, este o băutură 
sănătoasă. (Antialcoolul). 


M — 


= D. Gh. Bălţătescu, învăţător din Schiopeni. jud. Fălciu, ne scrie 
că d-l General G. Balaban, a donat 28 numere din revista «Albina» anul 
1906 şi parte din 1905, spre a se împării sătenilor ştiutori de carte din 
acea comună Schiopenii. In numele sătenilor mulţumeşte din suflet d-lui 
General Gh. Balaban pentru acest dar nepretuit. 
* 
bi 


= G. Mândru, dirigintele scoalei Căpotești- Baloteşti. jud. Putna, aduce 
mulfumirile sale d-lui C. Langa, proprietar în localitate, care în anul 
acesta ca şi în cei precedenţi, a dat cărţi pentru premianţi si modele 
de lucru pentru fete. D-1 Langa are multă grijă pentru școală și dă tot 
puternicui său sprijin. 
penat t EP Ea a a 


Strugurii, pe cari voim sá-i tinem mai multá vreme, 
trebue să fie de tot dezvoltați si copti. Mai bine se pot păstră 
acei struguri, cari au boabe mai mari. Boabele crude si vátámate 
trebuesc táiate cu foarfecele. Ei trebuesc culesi in zile calde si 
uscate, mai bine pe la ameazi când boabele nu vor fi de fel 
umede. Strugurii asà culeşi îi vom legă apoi la coadă şi-i vom 
anină de o stoară bine întinsă într'o cămară uscată, liberă de 
ger, în care nu străbate soarele şi nu sunt mirosuri grele. Din 
timp în timp trebue să căutăm după ei, pentru ca să indepártám 
boabele cari sar fi stricat. 

93 Mixandrá invoaltă, . . .. . "08 
94 Mixandră dezvoaltá. . . . . 708 
95 Vederea Dunării la Várciorova. 711 
96 Masă de impletit paiele. . 727 
97 Forţa apei migcànd maşini.. 749 
98 Un colţ din harta Pranjeia 750 
99 Ramă inaltà.. . . . 760 
100 Ramá măruntă, . . .... 760 
101 Ramá pătrată, a SEL 761 

102 Oraşul Neapole si Vezuviul.. 766 
103 Harta regiunii Vezuviului. . 767 
104 Trenul funicular pe Vezuviu. 769 
105 Rame pentru faguri 195 
106 Pasárea trompetă 802 
107 Pădure pe coastele Carpaţilor 830 


108 Cal care muncește cât trebue 835 


ra 
S 


= Bucăţile intitulate : 


POȘTA REDACŢIEI TIEI Ù 


110 Un părete al uleiului Layens 854 


111 Construcția uleiului Layens. 854 
112 Frunze și foi de păpădie . 911 
113 Sămânţă de fasole ... ... 912 
114 Uleiu cu caturi. . . . . . . 933 
115 Uleiul Dadent-Blatt. . . . . 935 
116 Elefanti prinși si legaţi. . 948 
117 Vacă bună də lapte. . . .. 952 
118 Cum se face agricultură in 

străinătate MM d ae 973 
119 Trecerea luminii printr'o pris- 

Mă Aa 44 T. rn m 58 Rb 
120 Palatul regal din Madrid . . 1000 
121 Piata Puerta del Sol din Madrid 1001 
122 Pegtele papagal. . . . . . . 1011 
123 Uleiul Berlepsch . . ... 1025 
124 Piatra tombală a lui Codrea . 1054 
195 Piatra tombalá a Gherghinei 1055 
136 Piatra tombali a pruncului 

Mateu cc cT Cat ca 1056 
127 Jocul ursului RE MET 1135 
128 Mort de rachiu . 1148 

129 Uniforma regimentului de ro- 
şiori în 1856 1154 


120 Idénf'in Taea a ea AP" 


131 Idem in 1871. . „1157 
132 Băile oglinzi ... SIMI 
133 Femee sasá din oras. „ 1220 
134 Táranisasi. . - "29 52601220 
135 Costum din Banat ERU 1252 
136 Papagal . 1261 
137 Diferite capete de papagali 11262 
138 Puţuri de păcură . 1278 
139 Româniii Macedoneni . .. . . 1304 
140 Păstor din Pind . s... 1305 
Ii MIERE sc ME e fu o " 5. otl d 
I498Dapuleitomelot y S eds . 1338 
143 Morsá . . 1369 


1371 
1311 


144 Costum deDoamne di dinraec. XV 
145 Idem din sec. XVI. 


Muzică. 


Gr. Teodosiu, Cântec de primă- 
vară 
C. Iordăchescu, Voiaé verde má- 
cies 

«Bucurie de sărbători», — «Cuvântare la Botez», 


— «La Concentrare», — «Din sfântul graiu românesc», — nu se pot pu- 


blică în revista noastră. 

www.dacoromanica.ro 

Societatea < Steaua» are de scop a lucrà pentru 
intiliderea învăţăturii in popor, prin tipărirea s 
2 răspândirea de scrieri și publicaţii morale, pa- 
trietice $i de folos practic, şi pentru impiedeea- 
jw rea, prin toate mijloacele legiuite, a răspândirii 
de scrieri $i publicaţii imorale, sau cu tendinţe 
contrarii statului şi ideii naţionale române. 

Cotizaţia este de cel puţin do? le? pe an, iar pentru învăţători, 
preoţi rurali şi săteni, de cel puţin un leu pe an. Fie-eare meni- 
bru este îndatorat ca, în cel d'intàiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, Bucureşti, 

Comitetul: Preşedinte, loan Kalinderu, Președintele Academie: ko- 
máne.— Vice-preşedinte, Sava Somànescu, mare proprietar, fost senator.— 
Administrator si casier. Spira C. Haret, fost Ministru, profesor uns. 
versitar. — Secretar, Const, Bana, profesor secundur, fost inspector eco: 
lar. — Membrii: Petre Gârboriceuna, fost Administrator al Casei SI. 
Biserici Autocefale Ortodoze homâne, profesor la Seminarul Contrat 
si director al Se. Normale a Societății pentru învățătura poporulur 
român: I. Dimitrescu Procopie, fostsenator, fost Primar al Capitaies X. 
YiAdescu, Ministru, profesor universitar; Cristu N. Negoescu, elmini: 
strutor al Casei Scoalelor, profesor secundar: Dim. Cecropid, institutor =: 
Cenzori, Const, Alimănesteanu, znginer de une; Preotui econam Const. 
fonesen, profesor secunaar; Const. Alexandrescen, vnstitutor. 


Membri inscrisi si cotizatiuni platite (urmare). 


T. I. Matei (Piscu-Dolj), 1 leu; Scarlat N. I. Smeu (Piscu-Dolj), 1leu; 
Ioniţă Pavel (Piscu-Dolj), 1 leu; Stoian Párvan (Piscu-Dolj), 1 leu; Gheor- 
ghe Popovici (Sadova-Dolj) 4 lei; Stefan Iorgulescu (Sadova-Dolj), 2 
lei; Ioan H. Popescu (Sadova-Dolj), 2 lei; loan Blank (Sadova-Dolj), 1 
leu; Ioan Olteanu (Sadova-Dolji 2 lei; Achim Simulescu (Sadova-Dolj), 
1 leu; Marin Canelia (Sadova-Dolj), 2 lei; Stancu Fl. Tănasie (Sadova- 
Dolj), 1 leu; Florea Roşiu (Sadova-Dolj, 1 leu; Iosif Bauer (Sadova- 
Dolj), 2 lei; Grigore Dumitrescu (Sadova-Dolj), 1 leu; Florea G. Máce- 
sianu (Damian-Dolj), 1 leu; Marin I. P. Stelian (Damian-Dolj, 1 leu; 
Agapie Ionescu (Sadova Dolj), 2 lei; D-tre Ștefănescu (Sadova Dolj), 1 
leu; D-tru Constantinescu (Sadova-Dolj), 1 leu; Ianoși Kereşteşi (Sadova- 
Dolj), 2 lei; Ion I. Buculescu (Damian-Dolj) 1 leu; Grigorie I. Ghiţă 
(Sadova-Dolj, 1 leu; Frantz Bauer (Sadovâ-Dolj), 2 lei; Iohan Iacob 
(Sadova-Dolj, i leu; Panait D. Preda (Piscu-Dolj), 1 leu; Nicolae Be- 
linteanu (Piscu-Dolj), 1 leu; loan Gh. Avram (Sadova-Dolj), 1 leu; Stan- 
Musuroi (Sadova-Dolj) i leu; D-tru Gh. Avram (Sadova-Dolj), 1 leu; 
Nae Becrui (Sadova-Doljj 1 leu; Poteca Spasici (Sadova-Dolj), 1 leu; Ni- 
colae Hondoreanu (Sadova-Dolj), 1 leu; C. Biruescu (Sadova-Dolj), 1 leu; 
Stan Tureu (Sadova Dolj), 1 leu; Petre Mohora (Sadova-Dolj), 1 leu; Pe- 
tre Mohora (Sadova-Dolj), 1 leu; D-tru Gàngoveanu (Sadova-Dolj) 1 leu; 
Nicolae Filip Ion (Sadova-Dolj), 1 leu; Petre Chirie (Sadova-Dolj), 1 leu; 
D-tru Enache Pascu (Sadova-Dolj) 1 leu; Tudor Traşcă (Sadova-Dolj), 
1 leu; Peia Jivcovici (Sadova-Dolj), 1 leu; David Gheorghevici (Sadova- 
Dolj). 1 leu; Elena Spasiei (Sadova-Dolj), 1 leu; Achim Pernechi (Sa- 
dava-Dolj), 1 leu; Mihail Voinovichi (Sadova-Dolj), 1 leu; Dragotin Ban- , 
cichi (Sadova-Dolj), 1 leu. 


Numărul membrilor însoriși a ÎBeso oa anului 1906 şi până in pre- 
zent este de 1.098; iar venititile societ iot in acest timp, sunt de 
10.295 lei şi 40 bani. A ZA 


— * " =. 


7 
CA (a urmă în numárul viitor). 

NIGOLAE LUPAN 
24, Galea Vietoriei, Bueurești. 


mel și tari, culori și negre 
primeso zilnio 
Noutáti diferite. 


pentru Dame, Bărbaţi și Copil 


Fabrioatiune proprie 


|| Atelier special pentru comenzi 


“Primesc blănării în păstrare. 

THE BANK OF ROUMANIA LIMITED 


Capital Lire sterline 300.000 deplin 
vărsat. Sediul Londra. Sucursala Bu- 
curesgti. 

Comitetul central: 
Lachlan Machintosh Rate, 
G. I. Goselien. . . . . 
Vicontele Duneannon.. 
E. W. H. Barry. . .. 
Robert Hamilton Lang. 
Demetre de Frank .. . 
P. Naville . 

Ad. Vernes. . . . . a. 


» 
: ;.of €. A. Stolz 
Directori : E. E. Goodwin. 


Censori: loan Kalinderu, Demetra 
Ioan Ghika si Arthur Green. 


la Londra 


» 
Li 
. 
. 
. 


» 
Viena 
Paris 


Sediul social: 
Londra 7 Creat Winchester street. 
Sucursala: Bucuresti, Piaţa sf. Gheor- 
ghe. 


52— 25. 


„NAȚIONALA“ 


SOCIETATE GENERALĂ DE ASIGURARE, BUCUREŞTI 
Capital în acţiuni întreg văraat în 
aur. . ......Lei 2,000,000 
Fonduri de reservá 
compuse din prime 
şi daune. . . . . » 8.955 688.76 
Idem format din capi- 
tal gi alte rezerve >  1.078.842.60 


Total in aur Le: 7 052.031.36 

Daune plătite. . . . Lei 33.000.000 

Vice-pregedinte A. Băicoianu. 

Dir. general E. Grünwald. 

„NAȚIONALA“ asigură contra in- 
cediului, a «grindinei», contra riscue 
lui pierderii valorilor. Asigurárile 
pentru viaţă sunt primite in toate 
combinaţiunile obişnuite ca : «cas de 
moarte, supravieţuire, zeatre girentă». 
Sediul social în palatul Societăţii din 
str. Doamnei No 12, Bucureşti. Re- 
presentantá generală în București, 
istr. Smârdan No. 4. Agenţii În toate 

oraşele din ţară. 

Inst. de Arte Grafice Corel BER aC EO" Str. Doamnei 16.— 16.899. 


